
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση μελών του Δ.Σ. του Ταμείου Χρηματο- 


δοτήσεως Δικαστικών Κτιρίων. 1 

Κατανομή εσόδων του «Δελτίου Στοιχήματος Προκα¬ 
θορισμένης ή μη Απόδοσης». 2 

Ίδρυση Σχολών Προπονητών Καλαθοσφαίρισης Α' και 

Β' κατηγορίας. 3 

Ίδρυση Σχολών Προπονητών Καλαθοσφαίρισης Β' και 

Γ' κατηγορίας. 4 

Ίδρυση Σχολής Προπονητών Καλαθοσφαίρισης Γ' κα¬ 
τηγορίας. 5 


ΑΠΟΦΑΣΕΙ Σ 

Αριθ. 68418 (1) 

Αντικατάσταση μελών του Δ.Σ. του Ταμείου Χρηματοδο- 
τήσεως Δικαστικών Κτιρίων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 4του Ν.Δ. 1017/71 «περίσυ- 
στάσεωςτου Ταμείου ΧρηματοδοτήσεωςΔικαστικών Κτι¬ 
ρίων» όπως έχει τροποποιηθεί με τις διατάξεις της παρ. 2 
του άρθρου 35του Ν. 1968/91 (ΦΕΚ 150/Α/11.10.91). 

2. Την κοινή απόφαση αριθ. 85884/30.1.90 (ΦΕΚ 
566/Β/1990) του Αντιπροέδρου της Κυβέρνησης και 
Υπουργού Δικαιοσύνης και του Υπουργού Προεδρίας της 
Κυβέρνησης «περί επανακαθορισμού της συγκρότησης 
των μελών του Διοικητικού Συμβουλίου του Ταμείου Χρη¬ 
ματοδοτήσεως Δικαστικών Κτιρίων». 

3. Την απόφαση αριθ. 105318/26.8.97 (ΦΕΚ 784/Β/97) 
«περί ορισμού των μελώντου Δ.Σ. του ΤΑΧΔΙΚ». 

4. Το γεγονός ότι αποχώρησαν από την υπηρεσία τα μέ¬ 
λη του Δ.Σ. του ΤΑΧΔΙΚ, Ιωάννης Φαρμάκης, Χριστόιριλος 
Καλαβρυτινός και Ευδοκία Μπράτσαλη, αποφασίζουμε: 

Τροποποιούμε την αριθ. 105318/97 (ΦΕΚ 784/Β/97) 
απόφασή μας, περί ορισμού μελώντου Δ.Σ. του Ταμείου 
Χρηματοδοτήσεως Δικαστικών Κτιρίων και ορίζουμε: 

1. Την Ευδοκία Δέδε, Προϊσταμένη Δ/νσης της Κ.Υ. του 
Υπουργείου Δικαιοσύνης, μέλος του Δ.Σ. για το χρονικό 


διάστημα αναπλήρωσης του Γεν. Γραμματέα από τον 
Αντιπρόεδρο του Δ.Σ., σύμφωνα με τις διατάξεις της παρ. 
2 του άρθρου 35 του Ν. 1968/91, σε αντικατάσταση του 
Ιωάννη Φαρμάκη, πρώην Γεν. Διευθυντή της Κ.Υ. του 
Υπουργείου Δικαιοσύνης. 

2. Την Μαρία Καπατσώρη, Προϊσταμένη Δ/νσηςτης Κ.Υ. 
του Υπουργείου Δικαιοσύνης, τακτικό μέλος, σε αντικα¬ 
τάσταση του Χριστόφιλου Καλαβρυτινού, πρώην Γεν. 
Δ/ντή της Κ.Υ. του Υπουργείου Δικαιοσύνης, με αναπλη- 
ρώτρια αυτής την Ελλη Ξένου, επίσης Προϊσταμένη 
Δ/νσηςτης Κ.Υ. του Υπουργείου Δικαιοσύνης. 

3. Την Κυριακή Μπαρδάνη, Προϊσταμένη Δ/νσηςτης Κ.Υ. 
του Υπουργείου Δικαιοσύνης, αναπληρώτρια, του τακτικού 
μέλους Νικολάου Τσίγκα Γεν. Δ/ντή της Κ.Υ. του Υπουργείου 
Δικαιοσύνης, σε αντικατάσταση της Ευδοκίας Μπράτσαλη. 

Η θητεία των ανωτέρω μελών λήγει στις 31 Αυγούστου 
2000. Κατά τα λοιπά ισχύει η αρ. 105318/97 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαΐου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 


Αριθ. 14480 (2) 

Κατανομή εσόδων του «Δελτίου Στοιχήματος Προκαθο¬ 
ρισμένης ή μη Απόδοσης». 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Τηςπαρ. 2του άρθρου 134του Ν. 2725/1999 (ΦΕΚτ.Α' 121). 

2. Της παρ. 1 του άρθρου 1 του Ν. 2433/1996 (ΦΕΚτ.Α'180). 

3. Του Ν. 1558/1985 (ΦΕΚτ.Α'. 137). 

4. Της με αριθμό 20261 /20-4-2000 κοινής απόφασης του 
Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού». 

5. Του Π.Δ. 250/1997 «Διαχείριση, Οργάνωση, Λειτουρ¬ 
γία και Διάθεση των εσόδων του Δελτίου Στοιχήματος 
Προκαθορισμένης ή μη απόδοσης» (ΦΕΚτ. Α' 181). 

6. Του άρθρου 29 Ατού Ν. 1558 / 1985 (ΦΕΚτ.Α. 137), 
που συμπληρώθηκε με το άρθρο 27 του Ν. 2081 / 1992 
(ΦΕΚτ.Α. 154) και το γεγονός ότι από την έκδοση της πα¬ 
ρούσας απόφασης δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Τα εναπομένοντα έσοδα από τους διαγωνισμούς που 
διενεργεί ο Ο.Π.Α.Π. στο δελτίο «Στοιχημάτων Προκαθο¬ 
ρισμένης ή μη Απόδοσης» μετά την αφαίρεση των κερδών 
προς τους παίκτες, του ποσοστού των πρακτόρων, του 
ποσοστού του αναδόχου και των εξόδων διαχείρισης και 
λειτουργίας του Ο.Π.Α.Π., τα οποία ορίζονται κατά ανα¬ 
λογία συμμετοχής των εισπράξεων του δελτίου «Στοιχη¬ 
μάτων Προκαθορισμένης ή μη Απόδοσης» στις συνολικές 
εισπράξεις όλων των παιχνιδιών του, κατανέμονται όπως 
παρά κάτω: 

α) Ποσοστό 60% περιέρχεται με επιμέλεια του ΟΠΑΠ 
στη Γενική Γραμματεία Αθλητισμού. 

β) Ποσοστό 40% περιέρχεται με επιμέλεια του ΟΠΑΠ 
στο Υπουργείο Πολιτισμού. 

2. Στο τέλος κάθε τριμήνου μπορεί να αποδίδεται, με τη 
μορφή ταμιακής διευκόλυνσης (προκαταβολής) στην Γ.Γ. 
Αθλητισμού και το Υπουργείο Πολιτισμού ποσοστό μέχρι 
70% για το προηγούμενο τρίμηνο, από το σύνολο των δι¬ 
καιωμάτων τους. Κατ’ εξαίρεση η πρώτη ταμιακή διευκό¬ 
λυνση θα γίνει εντός του μηνός Μάΐου 2000. Η οριστική 
εκκαθάριση των εσόδων θα γίνεται στο τέλος κάθε οικο¬ 
νομικού έτους. 

3. Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάΐου 2000 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ ΥΦΥΠΟΥΡΓΟΣ ΠΟΛΙΤΙΣΜΟΥ 

ΘΕΟΔΩΡΟΣ ΠΑΓΚΑΛΟΣ ΓΕΩΡΓΙΟΣ ΦΛΩΡΙΔΗΣ 


Αριθ. 12895 (3) 

Ίδρυση Σχολών Προπονητών Καλαθοσφαίρισης Α' και Β' 
κατηγορίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

1. Τις διατάξεις 

α) ΤουΑ.Ν 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γ.Γ.Α». 

γ) Του Ν.2725/17-6-99(ΦΕΚ 121/Α/99)άρθρο 136παρ.6. 

2. Την αρ.32741/96 (ΦΕΚ1120/Β/96) απόφαση «Μεταβί¬ 
βαση αρμοδιοτήτων Υφυπουργού και δικαιώματος υπο¬ 
γραφής «Με εντολή Υφυπουργού» στον Γενικό Γραμμα¬ 
τέα Αθλητισμού καθώς και τους λοιπούς υπηρεσιακούς 
παράγοντες». 

3. Της παρ. 5 του άρθρου 53 του Νόμου 2725/99. 

4. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύονται Σχολές Προπονητών Καλαθοσφαίρισης Α' 
και Β' κατηγορίας οι οποίες θα λειτουργήσουν στη Θεσ¬ 
σαλονίκη από 12/6 - 26/6/2000 Β' κατηγορίας και 20/6 - 
3/7/2000 Α' κατηγορία. 

Η Διοίκηση,η διεύθυνση, η λειτουργία των Σχολών και 
κάθε άλλη λεπτομέρεια, καθορίζονται ως εξής: 

ΔΙΟΙΚΗΣΗ ΤΩΝ ΣΧΟΛΩΝ 

Οι Σχολές, διοικούνταιαπόεπταμελή Επιτροπή, η οποία 
συγκροτείται από τους: 

1. Οικονόμου Ιωάννη Πρόεδρο 

2. Ηλιοπούλου Μαρία Μέλος 

3. Ρωμανίδη Μιχάλη Μέλος 


4. Μπράτση Αικατερίνη Μέλος 

5. Χατζή Διαμάντω Μέλος 

6. Φ. Σεραφίδη Μέλος 

7. Ν. Δουβή Μέλος 

Η Επιτροπή στην πρώτη συνεδρίασή της ορίζει δυο εκ 
των μελών της να εκτελούν χρέη γραμματέως και υπευ¬ 
θύνου εκτέλεσης του προϋπολογισμού των σχολών, αντι- 
στοίχως. 

Ο υπεύθυνος εκτέλεσης προϋπολογισμού οφείλει να 
συγκεντρώνει όλα τα δικαιολογητικά του εγκεκριμένου 
προϋπολογισμού των σχολών τα οποία ύστερα από έλεγ¬ 
χο και έγκριση της επιτροπής διοίκησης θα διαβιβάζονται 
προς είσπραξη στην υπόλογο που ορίστηκε με την υπ’ 
αριθμ.30275/23-12-99 απόφαση του Υφυπουργού Αθλη¬ 
τισμού. Από της ημερομηνίας είσπραξης των χρημάτων 
του προϋπολογισμού, η απόδοση στην ως άνω υπόλογο, 
θα πραγματοποιείται, το αργότερο εντός 15 ημερών. 

Την ευθύνη για την νομιμότητα και ορθότητα των παρα¬ 
στατικών στοιχείων θα έχουν ο πρόεδρος και τα μέλη της 
επιτροπής διοίκησης των σχολών.Όλα τα οικονομικά πα¬ 
ραστατικά θα αποτελούν ειδικό κεφάλαιο της σχολής και 
θα τηρούνται στο οικείο τμήμα της διεύθυνσης σε αντί¬ 
γραφα, ενώ τα πρωτότυπα θα τηρούνται στο γραφείο δια- 
χείρησης χρηματικού. 

Η διοίκηση των σχολών έχει το δικαίωμα σε ειδικές πε¬ 
ριπτώσεις να ορίζει και φροντιστές για την κάλυψη ανα¬ 
γκών των σχολών. Στους φροντιστές θα καταβάλλεται 
αποζημίωση, που θα ορίζεται στην απόφαση ορισμού 
τους. 

Η επιτροπή διοίκησης, έχει τις ακόλουθες αρμοδιότη¬ 
τες: 

1. Εισηγείται τα κατάλληλα πρόσωπα για την απασχό¬ 
λησή τους στα καθήκοντα του διδακτικού προσωπικού, τα 
οποία οριστικοποιούνται με απόφαση του Γ ενικού Γ ραμ- 
ματέα Αθλητισμού. 

2. Καταρτίζει και υποβάλλει για έγκριση στον Γενικό 
Γραμματέα Αθλητισμού αναλυτικό προϋπολογισμό δα¬ 
πανών των Σχολών ύστερα από εισήγηση του Τμήματος 
Αθλητικής Επιμόρφωσης.Η συνολική δαπάνη του προϋ¬ 
πολογισμού κάθε σχολής καλύπτεται από τις πιστώσεις, 
της διατάξεως της παρ. 5 του άρθρου 53 του Νόμου 
2725/99. 

3. Ελέγχει τα δικαιολογητικά των υποψηφίων που θα 
φοιτήσουν στις Σχολές συντάσσει τον πίνακα όσων συ¬ 
γκεντρώσουν τις απαραίτητες για το σκοπό αυτό προϋ¬ 
ποθέσεις και επιμελείται τη διαδικασία επιλογής των υπο¬ 
ψηφίων στην περίπτωση που ο αριθμός τους είναι ανώτε¬ 
ρος του αριθμού εισακτέων. 

4. Παρακολουθεί τη λειτουργία των Σχολών και τη διε¬ 
ξαγωγή των εξετάσεων. 

5. Λαμβάνει αποφάσεις σε οποιοδήποτε θέμα που αφο¬ 
ρά την εύρυθμη λειτουργία των Σχολών αυτεπάγγελτα ή 
ύστερα από εισήγηση του Διευθυντή, εφόσοντο θέμα δεν 
ανήκει στον κύκλο αρμοδιοτήτων άλλου οργάνου. 

6. Υποβάλλει στη Γ.Γ.Α. εντός (1) μηνός από τη λήξη λει¬ 
τουργίας των Σχολών, σχετική έκθεση, καθώς και τις τυ¬ 
χών παρατηρήσεις της ή προτάσεις της. 

7. Επιβάλλει, ύστερα από αιτιολογημένη εισήγηση του 
Διευθυντή των Σχολών, στους μαθητές, ποινές αποβο¬ 
λής, από δύο (2) ημέρες μέχρι και της οριστικής αποβο¬ 
λής- 

8. Ο Πρόεδρος της Επιτροπής, υπογράφει μαζί με τον 
Διευθυντή των Σχολών, τα διπλώματα που χορηγούνται 

σε όσους αποφοιτήσουν επιτυχώς και τα οποία υποχρεώ¬ 
νουν τη Γενική Γραμματεία Αθλητισμού δια της αρμοδίας 
Δ/νσης, στην έκδοση αντιστοίχων αδειών επαγγέλματος 
ύστερα από αίτηση των ενδιαφερομένων. 

9. Ο Πρόεδρος και τα δύο (2) μέλη της Επιτροπής Διοί¬ 
κησης ορίζονται από τακτικούς υπαλλήλους της Γενικής 
Γραμματείας Αθλητισμού, ενώ τα δύο (2) Μέλη ορίζονται, 
από έναν εκπρόσωπο της οικείας Ομοσπονδίας και έναν (1) 
εκπρόσωπο του Συνδέσμου Προπονητών του αθλήματος. 

Εάν δεν υπάρχει Σύνδεσμος, το Μέλος αυτό ορίζεται 
από την Ομοσπονδία του Αθλήματος. Επίσης, η οικεία 
Ομοσπονδία ορίζει και τον Δ/ντη των Σχολών. 

ΔΙΕΥΘΥΝΣΗ ΤΩΝ ΣΧΟΛΩΝ 

Οι Σχολές διευθύνονται από τον Δ/ντη, στη θέση του 
οποίου ορίζεται ο Μουρατίδης Π. 

Ο Διευθυντής των Σχολών έχει τις ακόλουθες αρμοδιό¬ 
τητες: 

1. Αποφασίζει για κάθε θέμα που σχετίζεται με τη λει¬ 
τουργία των Σχολών και που δεν ανήκει στον κύκλο αρμο¬ 
διοτήτων άλλου οργάνου για το διδακτικό , εργατικό και 
βοηθητικό προσωπικό, για το ωρολογιακό πρόγραμμα, 
τον έλεγχο των παρουσιών και των απουσιώντους,τηντή- 
ρηση της τάξης και της πειθαρχίας κατά τηδιάρκεια λει¬ 
τουργίας των Σχολών. 

2. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
των Σχολών, το διδακτικό προσωπικό και τους μαθητές. 

3. Τηρεί ενημερωτικό βιβλίο λειτουργίας των Σχολών, 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεωςτου διδακτικού προσωπικού. 

4. Ασκεί πειθαρχική εξουσία και έχει το δικαίωμα να 
αποβάλλει μέχρι μία (1) ημέρα από τις Σχολές, τους μα¬ 
θητές που δεν πειθαρχούν ή τυχόν παρεκτρέπονται. 

5. Επιβάλλει την ορθή των εγκαταστάσεων και του χρη¬ 
σιμοποιημένου αθλητικού υλικού, καθώς και των συνα¬ 
φών οργάνων. 

6. Συντάσσει συγκεντρωτικό πίνακα βαθμολογίας για 
όλα τα μαθήματα στα οποία εξετάζονται οι μαθητές των 
Σχολών το οποίο και υποβάλλει δια της Επιτροπής Διοί¬ 
κησης στο Τμήμα Αθλητικής Επιμόρφωσης. 

7. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τις Σχολές. 

8. Συντάσσει και υποβάλλει στην Επιτροπή Διοίκησης 
των Σχολών σε διάστημα είκοσι (20) ημερών από τη λήξη 
της, έκθεση μαζί με τις παρατηρήσεις και τις τυχόν προ¬ 
τάσεις του. 

ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό, (πτυχιούχοι ΤΕΙ ή ΑΕΙ) υπάγε¬ 
ται στη Διεύθυνση των Σχολών από τις οποίες ενημερώ¬ 
νεται και με τις οποίες συνεργάζεται για κάθε θέμα που 
αφορά στην ομαλή ενάσκηση των καθηκόντων του και την 
εύρυθμη λειτουργία των Σχολών. 

Το διδακτικό προσωπικό, υποχρεούται να παραδώσει 
στη Διεύθυνση των Σχολών, τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μεταξεταστέους, 
εφόσον υπάρχει σχετική περί δευτέρας εξεταστικής πε¬ 
ριόδου, απόφαση της Επιτροπής Διοίκησης. 

ΛΕΙΤΟΥΡΓΙΑ ΤΩΝ ΣΧΟΛΩΝ 

1. Η φοίτηση και συμμετοχή των υποψηφίων που θα ει- 
σαχθούν στις Σχολές, είναι υποχρεωτική σ’ όλα τα πρα¬ 
κτικά και τα θεωρητικά. 


2. Κάθε παράβαση των υποχρεώσεων των υποψήφιων 
που παρακολουθούν τις Σχολές, συνεπάγεται την επιβο¬ 
λή των ανωτέρω κυρώσεων. 

3. Οι ποινές αναγράφονται στο βιβλίο πράξεωντων Σχο¬ 
λών και κοινοποιούνται εγγράφως στους μαθητές. 

Ο υποψήφιος που θα υπερβείτο 10%των απουσιώντων 
θεωρητικών και των πρακτικών μαθημάτων, δεν δικαιού¬ 
ται να λάβει μέρος στις εξετάσεις. 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στις 
σχολές προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με απόφα¬ 
ση της Επιτροπής Διοίκησης των Σχολών. 

2. Στις Σχολές δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 8 
του 2683/99του Υ.Κ. σε συνδυασμό μετά κωλύματα που 
προβλέπονται από το άρθρο 3 του Ν. 2725/99. Ο έλεγχος 
όλων των προβλεπομένων δικαιολογητικών γίνεται από 
την Επιτροπή Διοίκησης πριν από την έναρξη λειτουργίας 
των Σχολών. 

3. Για να λειτουργήσουν οι Σχολές πρέπει η απόφαση 
αυτή να έχει ήδη δημοσιευθεί στην Εφημερίδα της Κυ- 
βερνήσεως ή να έχει πάρει αριθμό ΦΕΚ. Σε αντίθετη περί¬ 
πτωση δεν είναι δυνατή η έναρξη λειτουργίας τους. Η 
έναρξη λειτουργίας θα πραγματοποιηθεί μία (1) εβδομά¬ 
δα μετά ύπαρξη αριθμού ΦΕΚ. 

Τις Σχολές μπορούν να παρακολουθήσουν όσοι: 

Γ ια την Α' κατηγορία: 

1) Έχουν ηλικία από 25-50 ετών 

2) Έχουν υγεία και αρτιμέλεια 

3) Είναι κάτοχοι διπλώματος Β' κατηγορίας και αντί¬ 
στοιχης άδειας ασκήσεωςτου επαγγέλματος της Γ ενικής 
Γ ραμματείας Αθλητισμού το οποίο αποκτήθηκε τουλάχι¬ 
στον προ διετίας. 

4) Να καταθέσουν βεβαίωση της ΕΟΚ και ΕΣΚ ότι άσκη¬ 
σαν το επάγγελμα του προπονητή για δύο χρόνια και 
υπεύθυνη δήλωση προπονητού Α' κατηγορίας ότι διετέ- 
λεσαν συνεργάτες του σε συγκεκριμένη ομάδα για δύο 
χρόνια. 

5) Να έχουν παρακολουθήσει δυο (2) τουλάχιστον σεμι¬ 
νάρια προπονητών μπάσκετ στην Ελλάδα και την αλλο¬ 
δαπή ως προπονητές Β' κατηγορίας. 

Για την Β' κατηγορία: 

1) Έχουν ηλικία από 25 μέχρι 45 ετών. 

2) Έχουν υγεία και αρτιμέλεια. 

3) Έχουν δίπλωμα Γ κατηγορίας και αντίστοιχη άδεια 
ασκήσεως επαγγέλματος της Γενικής Γ ραμματείας Αθλητι¬ 
σμού το οποίο να αποκτήθηκε τουλάχιστον προ ενός έτους. 

4) Να καταθέσουν βεβαίωση της ΕΟΚ και ΕΣΚ ότι άσκη- 
σαντο επάγγελματου προπονητή για ένα χρόνο και να κα¬ 
ταθέσουν υπεύθυνη δήλωση προπονητού Α' κατηγορίας 
ότι διετέλεσαν συνεργάτες του στην προπόνηση συγκε¬ 
κριμένης ομάδας για διάστημα ενός χρόνου. 

5) Να έχουν παρακολουθήσει ένα (1) τουλάχιστο σεμι¬ 
νάριο προπονητών μπάσκετ στην Ελλάδα και το εξωτερι¬ 
κό με την προσκόμιση βεβαίωσης του αρμοδίου φορέα. 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Αίτηση ενδιαφερομένου. 

2. Ιατρική βεβαίωση (Υγείας καιαρτιμέλειας). 

3. Πιστοποιητικό Γραμματικών Γνώσεων, απολυτήριο 
Λυκείου 

4. Αντίγραφο Ποινικού Μητρώου Β' και πιστοποιητικό ει- 
σαγγελικής αρχής. 

5. Φωτοαντίγραφο αστυνομικής ταυτότητας (δύο 
όψεις). 

Τα δικαιολογητικά πρέπει να κατατεθούν τουλάχιστον 
δέκα (10) ημέρες πριντην έναρξη των Σχολών, στη Γενική 
Γραμματεία Αθλητισμού - Δ/νση Προαγωγής Αθλητι- 
σμού-Τμήμα Αθλητικής Επιμόρφωσης-Πανεπιστημίου 25 
Τ.Κ. 102 10 Αθήνα. 

Η Επιτροπή Διοίκησης των Σχολών, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας των Σχολών, όταν αυτό επιβάλλεται 
από απρόβλεπτους παράγοντες. 

Κάθε θέμα που δεν προβλέπεται στην παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 
των Σχολών και τα πλέον εξαιρετικά θέματα, με απόφαση 
του Γ ενικού Γ ραμματέα Αθλητισμού. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίου 2000 

Με εντολή Υφυπουργού 

Ο Γ ενικός Γ ραμματέας 
ΙΩΑΝΝΗΣ ΣΓΟΥΡΟΣ 


Αριθ. 12908 (4) 

Ίδρυση Σχολών Προπονητών Καλαθοσφαίρισης Β' και Γ' 
κατηγορίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γ.Γ.Α». 

γ) Του Ν.2725/17-6-99 (ΦΕΚ 121/Α/99) άρθρο 136 παρ. 

6 . 

2. Την αρ.32741/96 (ΦΕΚ 1120/Β/96) απόφαση «Μεταβί¬ 
βαση αρμοδιοτήτων Υφυπουργού και δικαιώματος υπο¬ 
γραφής «Με εντολή Υφυπουργού» στον Γενικό Γραμμα¬ 
τέα Αθλητισμού καθώς και τους λοιπούς υπηρεσιακούς 
παράγοντες». 

3. Της παρ. 5 του άρθρου 53 του Νόμου 2725/99. 

4. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύονται Σχολές Προπονητών Καλαθοσφαίρησης Β’ 
και Γ’ κατηγορίας οι οποίες θα λειτουργήσουν στην Αθή¬ 
να 1) από 12/6-3/7/00 η Γ κατηγορία, 2) από 12/6-26/6/00 
η Β' κατηγορία. 

Η Διοίκηση,η διεύθυνση, η λειτουργία των Σχολών και 
κάθε άλλη λεπτομέρεια, καθορίζονται ως εξής: 

ΔΙΟΙΚΗΣΗ ΤΩΝ ΣΧΟΛΩΝ 

Οι Σχολές, διοικούνταιαπόεπταμελή Επιτροπή, η οποία 
συγκροτείται από τους: 

1. Καρυοφύλλη Ιωάννα Πρόεδρος 

2. Ευαγγελιδάκη Γιώργο Μέλος 

3. Μακρυγιάννη Γεράσιμο Μέλος 

4. Λοιζά Κώστα Μέλος 

5. Κατριβέση Χριστίνα Μέλος 

6. Σ. Ηλιάδη Μέλος 

7. Γ. Κονιάρη Μέλος 

Η Επιτροπή στην πρώτη συνεδρίαση της ορίζει δυο εκ 


των μελών της να εκτελούν χρέη γραμματέως και υπευ¬ 
θύνου εκτέλεσης του προϋπολογισμού των σχολών, αντι- 
στοίχως. 

Ο υπεύθυνος εκτέλεσης προϋπολογισμού οφείλει να 
συγκεντρώνει όλα τα δικαιολογητικά του εγκεκριμένου 
προϋπολογισμού των σχολών τα οποία ύστερα από έλεγ¬ 
χο και έγκριση της επιτροπής διοίκησης θα διαβιβάζονται 
προς είσπραξη στην υπόλογο που ορίστηκε με την υπ’ 
αριθμ. 30275/23-12-99 απόφαση του Υφυπουργού Αθλη¬ 
τισμού. Από της ημερομηνίας είσπραξης των χρημάτων 
του προϋπολογισμού, η απόδοση στην ως άνω υπόλογο, 
θα πραγματοποιείται, το αργότερο εντός 15 ημερών. 

Την ευθύνη για τη νομιμότητα και ορθότητα των παρα¬ 
στατικών στοιχείων θα έχουν ο πρόεδρος και τα μέλη της 
επιτροπής διοίκησης των σχολών. Όλα τα παραστατικά 
θα αποτελούν κεφάλαιο των σχολών και θα τηρούνται στο 
οικείο τμήμα της διεύθυνσης σε αντίγραφα, ενώ τα πρω¬ 
τότυπα θα τηρούνται στο γραφείο διαχείρισης χρηματι¬ 
κού. 

Η διοίκηση των σχολών έχει το δικαίωμα σε ειδικές πε¬ 
ριπτώσεις να ορίζει και φροντιστές για την κάλυψη ανα¬ 
γκών των σχολών. Στους φροντιστές θα καταβάλλεται 
αποζημίωση, που θα ορίζεται στην απόφαση ορισμού 
τους. 

Η επιτροπή διοίκησης, έχει τις ακόλουθες αρμοδιότη¬ 
τες: 

1. Εισηγείται τα κατάλληλα πρόσωπα για την απασχό¬ 
λησή τους στα καθήκοντα του διδακτικού προσωπικού, τα 
οποία οριστικοποιούνται με απόφαση του Γ ενικού Γ ραμ¬ 
ματέα Αθλητισμού. 

2. Καταρτίζει και υποβάλλει για έγκριση στον Γενικό 
Γ ραμματέα Αθλητισμού αναλυτικό προϋπολογισμό δα¬ 
πανών των Σχολών ύστερα από εισήγηση του Τμήματος 
Αθλητικής Επιμόρφωσης. Η συνολική δαπάνη του προϋ¬ 
πολογισμού κάθε σχολής καλύπτεται από τις πιστώσεις 
της διατάξεως της παρ. 5, του άρθρου 53, του Νόμου 
2725/99. 

3. Ελέγχει τα δικαιολογητικά των υποψηφίων που θα 
φοιτήσουν στις Σχολές συντάσσει τον πίνακα όσων συ¬ 
γκεντρώσουν τις απαραίτητες για το σκοπό αυτό προϋ¬ 
ποθέσεις και επιμελείται τη διαδικασία επιλογής των υπο¬ 
ψηφίων στην περίπτωση που ο αριθμός τους είναι ανώτε¬ 
ρος του αριθμού εισακτέων. 

4. Παρακολουθεί τη λειτουργία των Σχολών και τη διε¬ 
ξαγωγή των εξετάσεων. 

5. Λαμβάνει αποφάσεις σε οποιοδήποτε θέμα που αφο¬ 
ρά την εύρυθμη λειτουργία των Σχολών αυτεπάγγελτα ή 
ύστερα από εισήγηση του Διευθυντή, εφόσοντο θέμα δεν 
ανήκει στον κύκλο αρμοδιοτήτων άλλου οργάνου. 

6. Υποβάλλει στη Γ.Γ.Α. εντός (1) μηνάς απάτη λήξη λει¬ 
τουργίας των Σχολών, σχετική έκθεση, καθώς και τις τυ¬ 
χόν παρατηρήσεις της ή προτάσεις της. 

7. Επιβάλλει, ύστερα από αιτιολογημένη εισήγηση του 
Διευθυντή των Σχολών, στους μαθητές, ποινές αποβο¬ 
λής, από δύο (2) ημέρες μέχρι και της οριστικής αποβο¬ 
λής. 

8. Ο Πρόεδρος της Επιτροπής, υπογράφει μαζί με τον 
Διευθυντή των Σχολών, τα διπλώματα που χορηγούνται 
σε όσους αποφοιτήσουν επιτυχώς και τα οποία υποχρεώ¬ 
νουν τη Γ ενική Γ ραμματεία Αθλητισμού δια της αρμοδίας 
Δ/νσης, στην έκδοση αντιστοίχων αδειών επαγγέλματος 
ύστερα από αίτηση των ενδιαφερομένων. 

9. Ο Πρόεδρος και τα τέσσερα μέλη της Επιτροπής Δι- 

οίκησης ορίζονται από τακτικούς υπαλλήλους της Γενι¬ 
κής Γραμματείας Αθλητισμού, ενώ τα άλλα δύο (2) μέλη 
ορίζονται, από έναν εκπρόσωπο της οικείας Ομοσπον¬ 
δίας και έναν εκπρόσωπο του Συνδέσμου Προπονητών 
του αθλήματος. 

Εάν δεν υπάρχει Σύνδεσμος, το Μέλος αυτό ορίζεται 
από την Ομοσπονδία του Αθλήματος.Επίσης, η οικεία 
Ομοσπονδία ορίζει και τον Δ/ντή των Σχολών. 

ΔΙΕΥΘΥΝΣΗ ΤΩΝ ΣΧΟΛΩΝ 

Οι Σχολές διευθύνονται από τον Δ/ντή, στη θέση του 
οποίου ορίζεται ο Αναστασιάδης Μ. 

Ο Διευθυντής των Σχολών έχει τις ακόλουθες αρμοδιό¬ 
τητες: 

1. Αποφασίζει για κάθε θέμα που σχετίζεται με τη λει¬ 
τουργία των Σχολών και που δεν ανήκει στον κύκλο αρμο¬ 
διοτήτων άλλου οργάνου για το διδακτικό, εργατικό και 
βοηθητικό προσωπικό, για το ωρολογιακό πρόγραμμα, 
τον έλεγχο των παρουσιών και των απουσιώντους,τηντή- 
ρηση της τάξης και της πειθαρχίας κατά την διάρκεια λει¬ 
τουργίας των Σχολών. 

2. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
των Σχολών, το διδακτικό προσωπικό και τους μαθητές. 

3. Τηρεί ενημερωτικό βιβλίο λειτουργίας των Σχολών, 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεωςτου διδακτικού προσωπικού. 

4. Ασκεί πειθαρχική εξουσία και έχει το δικαίωμα να 
αποβάλλει μέχρι μία (1) ημέρα από τις Σχολές, τους μα¬ 
θητές που δεν πειθαρχούν ή τυχόν παρεκτρέπονται. 

5. Επιβάλλει την ορθή των εγκαταστάσεων και του χρη¬ 
σιμοποιημένου αθλητικού υλικού, καθώς και των συνα¬ 
φών οργάνων. 

6. Συντάσσει συγκεντρωτικό πίνακα βαθμολογίας για 
όλα τα μαθήματα στα οποία εξετάζονται οι μαθητές των 
Σχολών το οποίο και υποβάλλει δια της Επιτροπής Διοί¬ 
κησης στο Τμήμα Αθλητικής Επιμόρφωσης. 

7. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τις Σχολές. 

8. Συντάσσει και υποβάλλει στην Επιτροπή Διοίκησης 
των Σχολών σε διάστημα είκοσι (20) ημερών από τη λήξη 
της, έκθεση μαζί με τις παρατηρήσεις και τις τυχόν προ¬ 
τάσεις του. 

ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό, (πτυχιούχοι ΤΕΙ ή ΑΕΙ) υπάγε¬ 
ται στη Διεύθυνση των Σχολών από τις οποίες ενημερώ¬ 
νεται και με τις οποίες συνεργάζεται για κάθε θέμα που 
αφορά στην ομαλή ενάσκηση των καθηκόντων του και την 
εύρυθμη λειτουργία των Σχολών. 

Το διδακτικό προσωπικό, υποχρεούται να παραδώσει 
στη Διεύθυνση των Σχολών, τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μεταξεταστέους, 
εφόσον υπάρχει σχετική περί δευτέρας εξεταστικής πε¬ 
ριόδου, απόφαση της Επιτροπής Διοίκησης. 

ΛΕΙΤΟΥΡΓΙΑ ΤΩΝ ΣΧΟΛΩΝ 

1. Η φοίτηση και συμμετοχή των υποψηφίων που θα ει- 
σαχθούν στις Σχολές, είναι υποχρεωτική σ’ όλα τα πρα¬ 
κτικά και τα θεωρητικά. 

2. Κάθε παράβαση των υποχρεώσεων των υποψήφιων 
που παρακολουθούν τις Σχολές, συνεπάγεται την επιβο¬ 
λή των ανωτέρω κυρώσεων. 

3. Οι ποινές αναγράφονται στο βιβλίο πράξεωντων Σχο¬ 


λών και κοινοποιούνται εγγράφως στους μαθητές. 

Ο υποψήφιος που θα υπερβείτο 10%των απουσιώντων 
θεωρητικών και των πρακτικών μαθημάτων, δεν δικαιού¬ 
ται να λάβει μέρος στις εξετάσεις. 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στις 
σχολές προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με απόφα¬ 
ση της Επιτροπής Διοίκησης των Σχολών. 

2. Στις Σχολές δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 8 
του 2683/99 του Υ.Κ. σε συνδυασμό με τα κωλύματα που 
προβλέπονται από το άρθρο 3 του Ν. 2725/99. Ο έλεγχος 
όλων των προβλεπομένων δικαιολογητικών γίνεται από 
την Επιτροπή Διοίκησης πριν από την έναρξη λειτουργίας 
των Σχολών. 

3. Για να λειτουργήσουν οι Σχολές πρέπει η απόφαση 
αυτή να έχει ήδη δημοσιευθεί στην Εφημερίδα της Κυ- 
βερνήσεως ή να έχει πάρει αριθμό ΦΕΚ. Σε αντίθετη περί¬ 
πτωση δεν είναι δυνατή η έναρξη λειτουργίας τους. Η 
έναρξη λειτουργίας θα πραγματοποιηθεί μία (1) εβδομά¬ 
δα μετά ύπαρξη αριθμού ΦΕΚ. 

Τις Σχολές μπορούν να παρακολουθήσουν όσοι: 

Για την Γ κατηγορία: 

1. Έχουν υγεία και αρτιμέλεια 

2. Έχουν ηλικία από 25-40 ετών 

3. Είναι κάτοχοι απολυτηρίου Λυκείου ή απολυτηρίου 
Γυμνασίου παλαιού τύπου ή άλλης ισότιμης Σχολής. 

4. Έχουν ενεργό συμμετοχή ως καλαθοσφαιριστές σε 
σωματεία οποιοδήποτε κατηγορίας για μία τουλάχιστον 
πενταετεία την οποία βεβαιώνει η ΕΟΚ ή ΕΣΚ. 

Γ ια την Β' κατηγορία: 

1. Έχουν ηλικία από 25 μέχρι 45 ετών 

2. Έχουν υγεία και αρτιμέλεια 

3. Έχουν δίπλωμα Γ κατηγορίας και αντίστοιχη άδεια 
ασκήσεως επαγγέλματος της Γενικής Γ ραμματείας Αθλη¬ 
τισμού το οποίο αποκτήθηκε τουλάχιστον προ ενός έτους 

4. Να καταθέσουν βεβαίωση της ΕΟΚ ή ΕΣΚ ότι άσκη¬ 
σαν το επάγγελμα του προπονητή για ένα χρόνο ή να κα¬ 
ταθέσουν υπεύθυνη δήλωση προπονητού με άδεια Α' κα¬ 
τηγορίας ότι διετέλεσαν συνεργάτες του στην προπόνη¬ 
ση συγγεκριμένης ομάδας για διάστημα ενός χρόνου. 

5. Να έχουν παρακολουθήσει ένα χρόνο (1) τουλάχιστον 
σεμινάριο προπονητών μπάσκετ στην Ελλάδα ή το Εξωτε¬ 
ρικό μετηνπροσκόμηση βεβαίωσης του αρμόδιου φορέα. 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Αίτηση ενδιαφερομένου. 

2. Ιατρική βεβαίωση (Υγείας καιαρτιμέλειας). 

3. Πιστοποιητικό Γραμματικών Γνώσεων, απολυτήριο 
Λυκείου 

4. Αντίγραφο Ποινικού Μητρώου Β' και πιστοποιητικό ει- 
σαγγελικής αρχής. 

5. Φωτοαντίγραφο αστυνομικής ταυτότητας (δύο 
όψεις). 

Τα δικαιολογητικά πρέπει να κατατεθούν τουλάχιστον 
δέκα (10) ημέρες πριντην έναρξη των Σχολών, στη Γενική 
Γραμματεία Αθλητισμού-Δ/νση Προαγωγής Αθλητισμού- 
Τμήμα Αθλητικής Επιμόρφωσης-Πανεπιστημίου 25 Τ.Κ. 
102 10 Αθήνα. 

Η Επιτροπή Διοίκησης των Σχολών, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας των Σχολών, όταν αυτό επιβάλλεται 
από απρόβλεπτους παράγοντες. 

Κάθε θέμα που δεν προβλέπεται στην παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 
των Σχολών και τα πλέον εξαιρετικά θέματα, με απόφαση 
του Γενικού Γραμματέα Αθλητισμού. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 19 Μαΐου 2000 

Με εντολή Υφυπουργού 

Ο Γ ενικός Γ ραμματέας 
ΙΩΑΝΝΗΣ ΣΓΟΥΡΟΣ 


Αριθ. 12896 (5) 

Ίδρυση Σχολής Προπονητών Καλαθοσφαίρισης Γ κατη¬ 
γορίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) ΤουΑ.Ν 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γ.Γ.Α». 

γ) Του Ν.2725/17-6-99 (ΦΕΚ121/Α/99) άρθρο 136 παρ. 6. 

2. Την αρ.32741/96 (ΦΕΚ 1120/Β/96) απόφαση «Μεταβί¬ 
βαση αρμοδιοτήτων Υφυπουργού και δικαιώματος υπο¬ 
γραφής «Με εντολή Υφυπουργού» στον Γενικό Γραμμα¬ 
τέα Αθλητισμού καθώς και τους λοιπούς υπηρεσιακούς 
παράγοντες». 

3. Της παρ. 5 του άρθρου 53 του Νόμου 2725/99. 

4. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή Προπονητών καλαθοσφαίρισης Γ κατη¬ 
γορίας η οποία θα λειτουργήσει στη Θεσσαλονίκη από 
12/6 -3/7/2000. 

Η Διοίκηση,η διεύθυνση, η λειτουργία της Σχολής και 
κάθε άλλη λεπτομέρεια, καθορίζονται ως εξής: 

ΔΙΟΙΚΗΣΗ ΤΗΣ ΣΧΟΛΗΣ 

Η Σχολή, διοικείται από επταμελή Επιτροπή, η οποία συ¬ 
γκροτείται από τους: 

1. Τσώλη Ιωάννη Πρόεδρο 

2. Εξαρχου Ηλέκτρα Μέλος 

3. Αξαρλή Αθηνά Μέλος 

4. Μαργετάκη θέμη Μέλος 

5. Λύτρα Λεωνίδα Μέλος 

6. Σ. Σεραφίδη Μέλος 

7. Ν. Δουβή Μέλος 

Η Επιτροπή στην πρώτη συνεδρίαση της ορίζει δύο εκ 
των μελών της να εκτελούν χρέη γραμματέως και υπευ¬ 
θύνου εκτέλεσης του προϋπολογισμού της σχολής αντι- 
στοίχως. 

Ο υπεύθυνος εκτέλεσης προϋπολογισμού οφείλει να 
συγκεντρώνει όλα τα δικαιολογητικά του εγκεκριμένου 
προϋπολογισμού της σχολής τα οποία ύστερα από έλεγ¬ 
χο και έγκριση της επιτροπής διοίκησης θα διαβιβάζονται 
προς είσπραξη στην υπόλογο που ορίστηκε με την υπ’ 
αριθμ. 30275/23-12-99 απόφαση του Υφυπουργού Αθλη¬ 
τισμού. Από της ημερομηνίας είσπραξης των χρημάτων 
του προϋπολογισμού, η απόδοση στην ως άνω υπόλογο, 
θα πραγματοποιείται, το αργότερο εντός 15 ημερών. 

Την ευθύνη για τη νομιμότητα και ορθότητα των παρα¬ 


στατικών στοιχείων θα έχουν ο πρόεδρος και τα μέλη της 
επιτροπής διοίκησης της σχολής.Όλα τα οικονομικά πα¬ 
ραστατικά θα αποτελούν ειδικό κεφάλαιο της σχολής και 
θα τηρούνται στο οικείο τμήμα της διεύθυνσης σε αντί¬ 
γραφα, ενώ τα πρωτότυπα θα τηρούνται στον γραφείο 
διαχείρισης χρηματικού. 

Η διοίκηση της σχολής έχει το δικαίωμα σε ειδικές περι¬ 
πτώσεις να ορίζει και φροντιστές για την εκπλήρωση ανα¬ 
γκών των σχολών. Στους φροντιστές θα καταβάλλεται 
αποζημίωση, που θα ορίζεται στην απόφαση ορισμού 
τους. 

Η επιτροπή διοίκησης, έχει τις ακόλουθες αρμοδιότη¬ 
τες: 

1. Εισηγείται τα κατάλληλα πρόσωπα για την απασχό¬ 
λησή τους στα καθήκοντα του διδακτικού προσωπικού, τα 
οποία οριστικοποιούνται με απόφαση του Γ ενικού Γ ραμ¬ 
ματέα Αθλητισμού. 

2. Καταρτίζει και υποβάλλει για έγκριση στον Γενικό 
Γ ραμματέα Αθλητισμού αναλυτικό προϋπολογισμό δα¬ 
πανών της Σχολής ύστερα από εισήγηση του Τμήματος 
Αθλητικής Επιμόρφωσης. Η συνολική δαπάνη του προϋ¬ 
πολογισμού κάθε σχολής καλύπτεται από τις πιστώσεις 
της διατάξεως της παρ. 5, του άρθρου 53, του Νόμου 
2725/99. 

3. Ελέγχει τα δικαιολογητικά των υποψηφίων που θα 
φοιτήσουν στη Σχολή, συντάσσει τον πίνακα όσων συγκε¬ 
ντρώσουν τις απαραίτητες για το σκοπό αυτό προϋποθέ¬ 
σεις και επιμελείται τη διαδικασία επιλογής των υποψη¬ 
φίων στην περίπτωση που ο αριθμός τους είναι ανώτερος 
του αριθμού εισακτέων. 

4. Παρακολουθεί τη λειτουργία της Σχολής και τη διε¬ 
ξαγωγή των εξετάσεων. 

5. Λαμβάνει αποφάσεις σε οποιοδήποτε θέμα που αφο¬ 
ρά την εύρυθμη λειτουργία της Σχολής, αυτεπάγγελτα ή 
ύστερα από εισήγηση του Διευθυντή, εφόσοντο θέμα δεν 
ανήκει στον κύκλο αρμοδιοτήτων άλλου οργάνου. 

6. Υποβάλλει στη Γ.Γ.Α, εντός (1) μηνός απάτη λήξη λει¬ 
τουργίας της Σχολής, σχετική έκθεση, καθώς και τις τυ¬ 
χών παρατηρήσεις της ή προτάσεις της. 

7. Επιβάλλει, ύστερα από αιτιολογημένη εισήγηση του 
Διευθυντή της Σχολής, στους μαθητές, ποινές αποβολής, 
από δύο (2) ημέρες μέχρι και της οριστικής αποβολής. 

8. Ο Πρόεδρος της Επιτροπής , υπογράφει μαζί με τον 
Διευθυντή της Σχολής τα διπλώματα που χορηγούνται σε 
όσους αποφοιτήσουν επιτυχώς και τα οποία υποχρεώ¬ 
νουν τη Γ ενική Γ ραμματεία Αθλητισμού δια της αρμοδίας 
Δ/νσης, στην έκδοση αντιστοίχων αδειών επαγγέλματος 
ύστερα από αίτηση των ενδιαφερομένων. 

9. Ο Πρόεδρος και τα δύο (2) μέλη της Επιτροπής Διοί¬ 
κησης ορίζονται από τακτικούς υπαλλήλους της Γενικής 
Γ ραμματείας Αθλητισμού, ενώ τα δύο (2) Μέλη ορίζονται, 
από έναν εκπρόσωπο της οικείας Ομοσπονδίας και έναν 
(1) εκπρόσωποτου Συνδέσμου Προπονητώντου αθλήμα¬ 
τος. 

Εάν δεν υπάρχει Σύνδεσμος, το Μέλος αυτό ορίζεται 
από την Ομοσπονδία του Αθλήματος. Επίσης, η οικεία 
Ομοσπονδία ορίζει και τον Δ/ντή της Σχολής. 

ΔΙΕΥΘΥΝΣΗ ΤΗΣ ΣΧΟΛΗΣ 

Η Σχολή διευθύνεται από τον Δ/ντή, στη θέση του οποί¬ 
ου ορίζεται ο Μουρατίδης Π. 

Ο Διευθυντής της Σχολής έχει τις ακόλουθες αρμοδιό¬ 
τητες: 

1. Αποφασίζει για κάθε θέμα που σχετίζεται με τη λει- 

τουργία της Σχολής και που δεν ανήκει στον κύκλο αρμο¬ 
διοτήτων άλλου οργάνου για το διδακτικό , εργατικό και 
βοηθητικό προσωπικό, για το ωρολογιακό πρόγραμμα, 
τον έλεγχο των παρουσιών και των απουσιώντους,τηντή- 
ρηση της τάξης και της πειθαρχίας κατά τη διάρκεια λει¬ 
τουργίας της Σχολής. 

2. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
της Σχολής, το διδακτικό προσωπικό και τους μαθητές. 

3. Τηρεί ενημερωτικό βιβλίο λειτουργίας της Σχολής, 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεωςτου διδακτικού προσωπικού. 

4. Ασκεί πειθαρχική εξουσία και έχει το δικαίωμα να 
αποβάλλει μέχρι μία (1) ημέρα από τη Σχολή, τους μαθη¬ 
τές που δεν πειθαρχούν ή τυχόν παρεκτρέπονται. 

5. Επιβάλλει την ορθή των εγκαταστάσεων και του χρη¬ 
σιμοποιημένου αθλητικού υλικού, καθώς και των συνα¬ 
φών οργάνων. 

6. Συντάσσει συγκεντρωτικό πίνακα βαθμολογίας για 
όλα τα μαθήματα στα οποία εξετάζονται οι μαθητές της 
Σχολής το οποίο και υποβάλλει δια της Επιτροπής Διοίκη¬ 
σης στο Τμήμα Αθλητικής Επιμόρφωσης. 

7. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τη Σχολή. 

8. Συντάσσει και υποβάλλει στην Επιτροπή Διοίκησης 
της Σχολής σε διάστημα είκοσι (20) ημερών από τη λήξη 
της, έκθεση μαζί με τις παρατηρήσεις και τις τυχόν προ¬ 
τάσεις του. 

ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό, (πτυχιούχοιΤΕΙ ή ΑΕΙ) υπάγε¬ 
ται στη Διεύθυνση της Σχολής από την οποία ενημερώνε¬ 
ται και με την οποία συνεργάζεται για κάθε θέμα που αφο¬ 
ρά στην ομαλή ενάσκηση των καθηκόντων του και την εύ¬ 
ρυθμη λειτουργία της Σχολής. 

Το διδακτικό προσωπικό, υποχρεούται να παραδώσει 
στη Διεύθυνση της Σχολής, τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μεταξεταστέους, 
εφόσον υπάρχει σχετική περί δευτέρας εξεταστικής πε¬ 
ριόδου, απόφαση της Επιτροπής Διοίκησης. 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η φοίτηση και συμμετοχή των υποψηφίων που θα ει- 
σαχθούν στη Σχολή, είναι υποχρεωτική σ’όλα τα πρακτι¬ 
κά και τα θεωρητικά. 

2. Κάθε παράβαση των υποχρεώσεων των υποψήφιων 
που παρακολουθούν τη Σχολή, συνεπάγεται την επιβολή 
των ανωτέρω κυρώσεων. 

3. Οι ποινές αναγράφονται στο βιβλίο πράξεωντης Σχο¬ 
λής και κοινοποιούνται εγγράφως στους μαθητές. 

Ο υποψήφιος που θα υπερβείτο 10%τωναπουσιώντων 
θεωρητικών και των πρακτικών μαθημάτων, δεν δικαιού¬ 
ται να λάβει μέρος στις εξετάσεις. 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στη 


σχολή προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με απόφα¬ 
ση της Επιτροπής Διοίκησης της Σχολής. 

2. Στη Σχολή δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 8 
του 2683/99 του Υ.Κ. σε συνδυασμό με τα κωλύματα που 
προβλέπονται από το άρθρο 3 του Ν. 2725/99. Ο έλεγχος 
όλων των προβλεπομένων δικαιολογητικών γίνεται από 
την Επιτροπή Διοίκησης πριν από την έναρξη λειτουργίας 
της Σχολής. 

3. Για να λειτουργήσει η Σχολή πρέπει η απόφαση αυτή 
να έχει ήδη δημοσιευθεί στην Εφημερίδα της Κυβερνήσε- 
ως ή να έχει πάρει αριθμό ΦΕΚ. Σε αντίθετη περίπτωση 
δεν είναι δυνατή η έναρξη λειτουργίας της. Η έναρξη λει¬ 
τουργίας θα πραγματοποιηθεί μία (1) εβδομάδα μετά 
ύπαρξη αριθμού ΦΕΚ. 

Τη Σχολή μπορούν να παρακολουθήσουν όσοι: 

1) Έχουν υγεία και αρτιμέλεια. 

2) Έχουν ηλικία από 25-40 ετών. 

3) Είναι κάτοχοι απολυτηρίου Λυκείου ή απολυτηρίου 
Γυμνασίου παλαιού τύπου ή άλλης ισότιμης σχολής. 

4) Έχουν ενεργό συμμετοχή ως καλαθοσφαιριστές σε 
σωματεία οποιοσδήποτε κατηγορίας για μία τουλάχιστον 
πενταετία την οποία βεβαιώνει η ΕΟΚ και ΕΣΚ. 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Αίτηση ενδιαφερομένου. 

2. Ιατρική βεβαίωση (Υγείας καιαρτιμέλειας). 

3. Πιστοποιητικό Γραμματικών Γνώσεων. 

4. Αντίγραφο Ποινικού Μητρώου Β' και πιστοποιητικό ει- 
σαγγελικής αρχής. 

5. Φωτοαντίγραφο αστυνομικής ταυτότητας (δύο 
όψεις). 

Τα δικαιολογητικά πρέπει να κατατεθούν τουλάχιστον 
δέκα (10) ημέρες πριν την έναρξη της Σχολής, στη Γενική 
Γραμματεία Αθλητισμού - Δ/νση Προαγωγής Αθλητι- 
σμού-Τμήμα Αθλητικής Επιμόρφωσης-Πανεπιστημίου 25 
Τ.Κ. 102 10 Αθήνα 

Η Επιτροπή Διοίκησης της Σχολής, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας της Σχολής, όταν αυτό επιβάλλεται από 
απρόβλεπτους παράγοντες. 

Κάθε θέμα που δεν προβλέπεται στην παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 
της Σχολής και τα πλέον εξαιρετικά θέματα, με απόφαση 
του Γ ενικού Γ ραμματέα Αθλητισμού. 

Από τις διατάξειςτης απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 19 Μαΐου 2000 

Με εντολή Υφυπουργού 

Ο Γ ενικός Γ ραμματέας 
ΙΩΑΝΝΗΣ ΣΓΟΥΡΟΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































